Kære Yousee.

I starten af april bestiller jeg Yousee Mobil. Herefter foregår der en længere mail/sms korrespondence mellem Yousee og jeg, da det efter Yousee´s opfattelse, er det forkerte SIM-kort nummer, jeg har oplyst. Da jeg efter at have indtastet samme og stadig korrekte SIM-kort nummer for 3. gang, modtager jeg endnu engang sms om, at det er forkert. Herpå ringer jeg til Yousee. Medarbejderen får SIM-kort cifrene een efter een, og han kan så godt se, at det skam er det rigtige, jeg har oplyst alle gange. Det får han dog ordnet langt om længe.

Den 20. april modtager jeg så mail, at nummeret flyttes fra nuværende udbyder 22. maj. Så langt, så godt.

Kort før nummerflytningsdatoen kommer der så en meddelelse om, at grundet omstruktureringer, nyt system/IT eller lignende, at min sag må starte forfra. Jeg skal så igennem hele møllen een gang til samt vente på opsigelsesfristen hos min nuværende udbyder! Mit nummer vil ny blive forflyttet den 19. juni!

Den 18. juni modtager jeg mail og sms om, at mit nummer forflyttes 19. juni, og at jeg der skal huske at have isat mit tilsendte SIM-kort, da min telefon naturligvis ikke virker. Dette gør jeg om morgenen den 19. juni. Men der er intet signal. Jeg afventer, og prøver et par gange i løbet af dagen, men det er med samme resultat.

Ved middagstid den 19. juni ringer jeg så igen til Yousee. Efter ventetiden, omstillingen og musikken komemer jeg igennem til en medarbejder, og sætter ham ind i sagen. Han kan godt se, at jeg skal flyttes i dag. Men han informerer mig så om, at det ikke kan lade sig gøre, da der er problemstillinger i nummerflytningsafdelingen med ukendt tidshorisont!?!?

Der ophørte min tålmodighed simpelthen. Jeg forklarede medarbejderen, at det på ingen måde var ham, jeg klandrede. Men nu har jeg ventet i over 70 dage på en simpel nummerflytning samt brugt store mængder af tid på kommunikation frem og tilbage med yousee. Han var forstående i starten, og han forstod også godt, at mit valg nu var at annullere min bestilling. Jeg følte mig sgu lidt til grin.

Hvordan kan Yousee dagen forinden nummerflytningen melde ud, at nummeret flyttes dagen efter som planlagt, når man på dagen så må erfare, at der er KENDTE problemstillinger, der gør, at nummeret IKKE kan flyttes samt der er en ukendt tidshorisont?? Det er dårlig kundeservice og et enormt ringe informationsniveau til forbrugerne.

Da medarbejderen så begynder at samtale om oplysninger i forbindelse med min annullering/opsigelse ( hvilket er det, jeg har besluttet ), så får jeg alligevel sagt, at det er forundringsværdigt, at Yousee finder det nemmest at opsige og annullere i stedet for at løse problemstillingerne og informere brugerne. Herpå hæver medarbejderne simpelthen stemmen og diskuterer/skælder ud på mig. Jeg tog det ikke så ilde, og jeg forstår ham godt. Telefonmedarbejderne må også være frustrerede over alle de uforstående kunder, de hver dag får i telefonen, som udelukkende skyldes, at Yousee ikke leverer det aftalte samt det manglende informationsniveau. Der er no hard feelings fra min side til medarbejderen! Jeg forstod ham, som sagt, godt.

Jeg beder om en bekræftelsesmail på annulleringen. Den vil komme i løbet af dagen, bliver der sagt. Herefter bliver jeg sat på standby med den bløde musik i telefonen for anden gang i den nu 20 minutter lange samtale. Da jeg havde ventet 12 minutter med musik, lagde jeg røret på. Jeg syntes, at jeg havde brugt masser af tid på ingenting. Medarbejderen vendte aldrig tilbragt med bekræftelse eller lignende.

Et par timer senere, ringer jeg igen for at få bekræftelsen på annulleringen samt tilkendegivelsen på, at der vil komme en mail på det. Jeg får fat i en anden medarbejder. En meget forstående og sympatisk medarbejder. Han fortæller, at nummerflytningen står som annulleret, og at jeg vil få en mail på det inden klokken 16. Jeg takkede mange gange.

Der kom ingen mail inden klokken 16, og her til formiddag den 20. juni er der stadig intet kommet fra Yousee.

Kære Yousee - er det virkelig sagsbehandlingstiden for en simpel nummerflytning? Er i interesseret i nye mobilkunder? Er det jeres service- og informationsniveau? Hvorfor loves der nummerflytning på en given dato, når der tilsyneladende er store problemer med at flytte numrene, som vi som kunder så skal erfare på SELVE DAGEN?

Jeg er oprigtig skuffet og irriteret over det forløb, jeg har været gennem. Pudsigt nok er det hurtigt og problemfrit at bestille og tegne kontrakter. Herefter er det så ikke i kundernes interesse.

Hvis i tager jer tid til at svare ovenstående, så vil jeg helst undgå standardsvar og lignende. Jeg vil naturligvis gerne have en undskyldning eller beklagelse samt en OPRIGTIG forklaring på, hvad der er galt med nummerflytninger, siden det åbenbart ikke kan lade sig gøre.

Jeg forbliver hos min nuværende udbyder. Det cirkus, jeg har været igennem, vil jeg ikke risikere at skulle een gang til.

VH Johnny Poulsen